《感遇 其四》
清代·朱鹤龄

流云本无阴，日昏气随变。桂蠹非一朝，桃虫生隐患。

但见一叶秋，已知三阴晏。如何守蚩蚩，倚伏失前算。

天运忽已移，山花亦彫换。祸枢岂无因，徒令识者叹。

作者简介：（1606—1683）明末清初江南吴江人，字长孺，号愚庵。明诸生。入清，弃科举。学问长于说经，与钱谦益、吴伟业、朱彝尊、毛奇龄、万斯同等都有交往，与徐乾学亦相酬答，深得一时名流切磋之益。有《尚书埤传》、《禹贡长笺》、《诗经通义》、《读左日钞》等著作，又为杜甫、李商隐两家诗作注，另有《愚庵小集》。